《春日病肺二首 其一》
明代·卢龙云

改岁方盈月，韶光逐望开。畏寒仍伏枕，听雨废传杯。

入树莺交坐，窥檐燕未回。不言桃与李，朝暮为谁催。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。